Woord-Skatte Gemyn op Tsumeb: SOOS JESUS?
Henrietta 27 Junie 2013 19:25
BAIE dankie hiervoor Ds Johannes – ek het nie die Beeld gelees nie, maar net bloot die HOOR van die term “IKOON of in Engels “ICON” oor die radio laat my hare regop staan!! Ek verafsku dit. Hier is woordeboek betekenisse daarvan:
IKOON EN IKONISITEIT:
Om Mandela op so 'n wyse tot heilige te verklaar is GODSLASTERLIK! Johannes die Doper ( van wie Jesus gesê het dat daar onder die wat uit vroue gebore is, nie een is wat groter is as Johannes die Doper nie) het gesê dat hy nie werd is om Jesus se skoenrieme vas te maak nie!
Johannes de Koning 27 Junie 2013 19:38
Ja, net Een is ons ongekwalifiseerde bewondering waardig! Hy wat ons met sy bloed losgekoop het, uit elke taal , volk en nasie!
Anoniem 27 Junie 2013 19:36
Die mamparra-professor Kok op Tukkies se teologiese fakulteit mis die punt heeltemaal met sy uitspraak dat Mandela hom aan Jesus herinner.. maar hy noem niks van Mandela se non-bestaande instelling teenoor Christus nie. Ek vermoed dat hy ook op die akademiese wa geklim het om publisiteit te kry en sy kollegas een voor te wees.. pateties voorwaar, en tekenend vd standaard van teologie wat ons deesdae op die kweekskool het.. Somerset Morkel, Pretoria. Khwezi@mweb.co.za 0604838859
Johannes de Koning 27 Junie 2013 20:19
Broer baie dankie vir jou kommentaar, ek waardeer dit. Ek dink net ons moet as liefhebbers van die waarheid baie versigtig wees hoe ons dinge stel, so as broer in die Here moet ek dit maar net vir jou noem dat ek ongemaklik voel met die byvoeglike naamwoord "mamparra". Ek raak seker ook soms in my driftigheid onversigtig... Hoop jy vat dit in 'n goeie gees. Vrede vir jou!
Henrietta 30 Junie 2013 10:33
Ek sien die prof verdedig sy siening in Die Burger gister ( nie dat ek 'n noemenswaardige verskil kan raaklees nie): http://www.dieburger.com/nuus/2013-06-29-madiba-het-radikaal-vergewe-soos-jesus
Anoniem 02 Julie 2013 01:28
Die feit dat net sekere opmerkings gepubliseer word, waarin iemand soos Prof Kok gevilifiseer word, maar kritiek verskaf word op die wyse waarop die gemeentelede en u as dominee dit hanteer, en dit nie gepubliseer word nie, skep n negatiewe beeld. Ek dink die slegpraat van prof Kok moet reggestel word. Miskien kan die dominee die reaksie van die prof in Die Burger en Beeld analiseer en die negatiewe berig regstel. Negatiewe kommentaar soos die doen mense skade en doen afbreek aan die beeld van die gemeente. As hierdie kommentaar nie gepubliseer word nie, gaan dit op ander plekke soos in die koerant genoem word! Stel die dinge bietjie in perspektief. Opmerkings sois die mampara beeld skep uiters swak indruk. Maar dan publiseer u nie my kritiek nie? Dit gaan aangegee word! Dis oneerlike beheer van inligting!
Johannes de Koning 02 Julie 2013 06:37
Anoniem, waar val jy uit? Watter kritiek het ek nie gepubliseer nie?
Ek vind jou lawaai en dreigemente vreemd omdat
~ jy nie die moed het om jou naam noem nie, maar dreigemente rond te swaai!
~ omdat ek my duidelik nie met die "mamparra" opmerking vereenselwig het nie, maar die broer wat dit gebruik het, aangespreek het.
As jy verwag om ernstig opgeneem te word, skryf onder jou eie naam!
Ek staan by my opmerkings oor Kok se artikel, alle verduidelikings ten spyt. Ek het hom ook nie beledig nie, maar net duidelik gestel dat ek nie tot dieselfde konklusies as hy kan kom nie!